ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
6 నెలల్లో 3 లక్షల సంప్రదింపులు పూర్తి చేసుకున్న ఈ-సంజీవని
మొదటి 4 రాష్ట్రాల్లోనే 90% లబ్ధిదారులు
ఆరోగ్య, కుటుంబ సంక్షేమ మంత్రిత్వశాఖ ఏర్పాటు చేసిన ఈ-సంజీవని ఔట్ పేషెంట్ వెదిక మూడు లక్షల సంప్రదింపులు పూర్తి చేసుకుంది. ఈ వేదిక ఏర్పాటు చేసిన ఆరు నెలల తక్కువ సమయంలోనే ఈ చరిత్రాత్మక మైలురాయిని చేరుకోవటం విశేషం.
రోగులు ఎవరైనా డాక్టర్ దగ్గర సలహాలు అందుకోవటానికి ఈ వేదిక వీలు కల్పిస్తుంది. కరోనా మహమ్మారి సమయంలో రోగులకు డాక్టర్ అందుబాటులో ఉండేలా ఆరోగ్య మంత్రిత్వశాఖ దీన్ని ఏర్పాటు చేసింది. భౌతిక దూరం పాటిస్తూనే డాక్టర్ ను సంప్రదించటానికి ఇది సరైన మార్గమని అతి తక్కువకాలంలోనే రుజువైంది. కోవిడ్ తో సంబంధం లేని అత్యవసర వైద్య సేవలు అందించటానికి ఈ-సంజీవని ఎంతగానో ఉపయోగపడింది. ఇంత పెద్ద సంఖ్యలో రోగులు ఉపయోగించుకోవటమే దీని విజయానికి సంకేతంగా నిలిచింది.
1,29,801 డిజితల్ సంప్రదింపులతో తమిళనాడు రాష్ట్రం అత్యధికంగా టెలీ సంప్రదింపులను సమర్థంగా వినియోగించుకొని మొదటి రాష్ట్రంగా నిలిచింది. ఆగస్టు 9 నాటికి 32,035 సంప్రదింపులు నమోదు కాగా అదే నెల 19 నాటికి ఆ సంఖ్య 56,346 కు చేరింది. ఈ రాష్ట్రం ఒక్కటే సెప్తెంబర్ 8 నాటికి దాదాపు లక్ష  సంప్రదింపులు పూర్తిచేసింది. కోవిడ్-19 వలన తీవ్రంగా ప్రభావితమైన రాష్ట్రాలలో ఒకటైన తమిళనాడులో అత్యధి కశాతం వైద్య సేవలు కరోనామీద దృష్టి సారించిన వేళ ఈ-సంజీవని ఎంతగానో ఉపయోగపడింది.
తమిళనాడు తరువాత ఉత్తరప్రదేశ్ రెండో స్థానంలో నిలిచింది. ఈ రాష్ట్రంలో 96,151 సంప్రదింపులు నమోదు కాగా, ఆ తరువాత స్థానాల్లో కేరళ , ఉత్తరాఖండ్  ఉన్నాయి. ఈ నాలుగు రాష్ట్రాలు కలిసి 2,69,264 సంప్రదింపులు  జరిపాయి.
గుజరాత్ రాష్ట్రం, చత్తీస్ గఢ్ రాష్ట్రం, జమ్మూ-కాశ్మీర్ కేంద్రపాలిత ప్రాంతం కూడా ఈ-సంజీవని వేదికమీదికి రావటంతో ఈ వేదికను వాడుకుంటున్న మొత్తం రాష్ట్రాలు, కేంద్రపాలిత ప్రాంతాల సంఖ్య 26 కు చేరింది. ఈ సంజీవని ఒపిడి మీద దాదాపు 4,600 మంది డాక్టర్లు శిక్షణ పొందారు. జాతీయ నెట్ వర్క్ లో రోజుకు సగటున 600 చొప్పున సంప్రదింపులు నమోదయ్యాయి.
టెలిమెడిసిన్ వేదిక ఈ-సంజీవని విజయవంతం కావటానికి ప్రధాన కారణం దీని నిర్వహణ కార్యకలాపాలు ఒక క్రమపద్ధతిలో సాగటం. రాష్ట్రాలకు, దీని నిర్వహణ చేపట్టిన సి-డాక్ మొహాలి కి మధ్య సమర్థవంతమైన అనుబంధం కుదరటం వల్లనే ఇది సాధ్యమైంది. దీనివలన వాడకందారులకు వేగంగా పొహీద్ బాక్ల్ లభిస్తూ వచ్చింది. దీనివలన నిర్వహణ సంస్థ కూడా చాలా వేగంగా స్పందించగలిగింది. అందుకు అనుగుణమ్గా ఈ-సంజీవని కూడా ఎప్పటికప్పుడు తన సామర్థ్యాన్ని, ఉత్పాదకతను పెంచుకుంటూ వచ్చింది. పైగా, కొత్త కొత్త సమస్యలవలన వాడకందారులకు అవసరమైన అదనపు సౌకర్యాలు కూడా కలపగలిగింది.
ఈ సంజీవని రెండు రకాల టెలి మెడిసిన్ సేవలు అందుబాటులోకి తెచ్చింది. డాక్టర్ నుంచి డాక్టర్ కు సలహాలు అందించే ఈ-సంజీవని ఒకటైతే, డాక్టర్ నుంచి రోగికి సలహాలైచ్చే ఈ-సంజీవని ఒపిడి మరొకటి. మొదటిది ఆయుష్మాన్ భారత్ ఆరోగ్య, క్షేమ కేంద్రాల ద్వారా అమలుచేశారు. మొత్తం 1.5 లక్షల హెల్త్ అండ్ వెల్ నెస్ కేంద్రాల సమన్వయంతో గుర్తించిన ఒకవైద్య కళాశాల ద్వారా ఈ టెలీ సంప్రదింపులు జరిగాయి. రాష్ట్రాలు అలాంటి హబ్ లను ఎంపిక చేసి ఈ సేవలు ప్రజారోగ్య కేంద్రాలు, వెల్ నెస్ సెంటర్లలో అందుబాటులోకి వచ్చేలా చూశాయి.
ఆరోగ్య మంత్రిత్వశాఖ రెండో నమూనా టెలీ సంప్రదింపులు ఈ-సంజీవని ఒపిడి ద్వారా నేరుగా డాక్టర్ నుంచి రోగికే సలహాలు అందే ఏర్పాటు చేసింది. 2020 ఏప్రిల్ లో అందుబాటులోకి వచ్చిన ఈ సేవ వలన కోవిడ్ తో సంబంధం లేని రోగులు ఎంతో లాభపడ్దారు. దీనివలన మిగిలిన ఎక్కువమంది డాక్టర్లు కోవిడ్ మీద దృష్టి కేంద్రీకరించటం సాధ్యమైంది.
|
ఆరోగ్య, కుటుంబ సంక్షేమ మంత్రిత్వ శాఖ
|
195.35 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.52 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 50,548
గత 24 గంటల్లో నమోదయిన కొత్త కేసులు 6,594
ప్రస్తుత రికవరీ రేటు 98.67%
వారపు పాజిటివిటీ రేటు 2.32%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 195.35 కోట్ల  డోసులను టీకా కార్యక్రమం అధిగమించింది. 2,50,56,366 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.52 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,07,856
|
|
రెండో డోసు
|
|
1,00,51,278
|
|
ముందు జాగ్రత్త డోసు
|
|
54,28,444
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,20,877
|
|
రెండో డోసు
|
|
1,76,03,428
|
|
ముందు జాగ్రత్త డోసు
|
|
92,63,066
|
|
12-14 ఏళ్ల వారు
|
|
మొదటి డోసు
|
|
3,52,45,234
|
|
రెండో డోసు
|
|
1,97,20,704
|
|
15-18 ఏళ్ల వారు
|
|
మొదటి డోసు
|
|
5,99,04,925
|
|
రెండో డోసు
|
|
4,71,15,299
|
|
18-44 ఏళ్ల వారు
|
|
మొదటి డోసు
|
|
55,76,90,388
|
|
రెండో డోసు
|
|
49,55,27,099
|
|
ముందు జాగ్రత్త డోసు
|
|
16,04,137
|
|
45-59 ఏళ్ల వారు
|
|
మొదటి డోసు
|
|
20,33,51,704
|
|
రెండో డోసు
|
|
19,21,33,694
|
|
ముందు జాగ్రత్త డోసు
|
|
18,65,658
|
|
60 ఏళ్లు పైబడినవారు
|
|
మొదటి డోసు
|
|
12,71,75,680
|
|
రెండో డోసు
|
|
11,99,15,033
|
|
ముందు జాగ్రత్త డోసు
|
|
2,11,45,856
|
|
ముందు జాగ్రత్త డోసులు
|
|
3,93,07,161
|
|
మొత్తం డోసులు
|
|
1,95,35,70,360
దేశవ్యాప్త క్రియాశీల కేసుల సంఖ్య 50,548. మొత్తం పాజిటివ్ కేసుల్లో ఇది 0.12 శాతం.
భారతదేశ రికవరీ రేటు 98.67 శాతంగా ఉంది. గత 24 గంటల్లో 4,035 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,61,370 కి పెరిగింది.
గత 24 గంటల్లో 6,594 కొత్త కేసులు నమోదయ్యాయి.
గత 24 గంటల్లో మొత్తం 3,21,873 పరీక్షలు చేశారు. దేశవ్యాప్తంగా ఇప్పటివరకు 85.54 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.32 శాతంగా, రోజువారీ పాజిటివిటీ రేటు 2.05 శాతంగా నమోదయ్యాయి.
ప్రధాన మంత్రి కార్యాలయం
ఆసియా క్రీడల బ్యాడ్మింటన్ పురుషుల సింగిల్స్లో కాంస్యం సాధించిన హెచ్.ఎస్.ప్రణయ్కు ప్రధాని అభినందన
ఆసియా క్రీడల పురుషుల బ్యాడ్మింటన్ సింగిల్స్లో భారత షట్లర్ హెచ్.ఎస్.ప్రణయ్ అద్భుత ప్రతిభతో కాంస్య పతకం సాధించాడని ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల పురుషుల బ్యాడ్మింటన్ సింగిల్స్లో కాంస్యం సాధించడం ద్వారా హెచ్.ఎస్.ప్రణయ్ @PRANNOYHSPRI చూపిన అద్భుత ప్రతిభను చూసి పులకించాను! అచంచలమైన సంకల్పం, మొక్కవోని దీక్ష ఔత్సాహిక క్రీడాకారులకు పాఠాలు. బ్రేవో, ప్రణయ్! నీ విజయాన్ని దేశం వేడుక చేసుకుంటుంది” అని ప్రధానమంత్రి పేర్కొన్నారు.
ఆర్థిక మంత్రిత్వ శాఖ
ప్రపంచ బ్యాంకు - ఐ ఎం ఎఫ్ అభివృద్ధి కమిటీ సమావేశానికి హాజరైన ఆర్ధిక మంత్రి శ్రీమతి నిర్మలా సీతారామన్
కోవిడ్ -19 ఎదుర్కోవడానికి పేదలు , దుర్భలులకు సహాయం అందించడం, సంస్థలు చట్టబద్ధంగా పాటించవలసిన నియమాల అమలులో వెసులుబాటు సహా ప్రభుత్వం తీసుకున్న చర్యలను ఇతర దేశాలతో పంచుకున్న ఆర్ధికమంత్రి
వీడియో కాన్ఫరెన్సు ద్వారా గురువారం జరిగిన అభివృద్ధి కమిటీ 101వ ప్లీనరీ సమావేశంలో ఆర్ధిక మంత్రి శ్రీమతి నిర్మలా సీతారామన్ పాల్గొన్నారు. కోవిడ్ -19 మహమ్మారి వాళ్ళ తలెత్తిన అత్యవసర పరిస్థితి నేపథ్యంలో ప్రపంచ బ్యాన్కు బృందం ప్రతిస్పందన, అంతర్జాతీయ అభివృద్ధి సంఘంలో ఉన్న దేశాలకు మద్దతుగా చర్యలు అనే అంశాలు ఎజెండాగా సమావేశం సాగింది.
మా దేశంలో ఉన్న జనాభా పరిమాణం దృష్ట్యా ఇండియా కోవిడ్ -19 విజృంభించి ఉండేది. అయితే ప్రభుత్వం అందుకు అవకాశం ఇవ్వకుండా ఆరోగ్య వ్యవస్థలు సరిగా పనిచేసేలా చర్యలు తీసుకుంది. సామాజిక దూరం పాటించడం , ప్రయాణాలపై ఆంక్షలు , ప్రభుత్వ ప్రయివేటు రంగాలలో ఇంటినుంచి పనిచేయడం, ఇంటిలో సురక్షితంగా ఉండటం వంటి చర్యలతో పాటు ప్రభుత్వం నేరుగా జోక్యం చేసుకొని పరీక్షలు, వేరుగా ఉంచడం, చికిత్సలు చేయడం వంటి ఆరోగ్య సేవలు అందించడం వాళ్ళ మహమ్మారి ప్రభావాన్ని అదుపు చేయగలిగామని మంత్రి తెలిపారు. ప్రభుత్వం ప్రకటించిన 2300 కోట్ల అమెరికా డాలర్లకు విలువైన ఆర్ధిక ప్యాకేజీలో
ఉచిత ఆరోగ్య బీమా, నగదు బదిలీలు, ఉచిత ఆహారం, గ్యాస్ పంపిణీ మరియు ప్రభావిత శ్రామికుల సామాజిక భద్రతకు చర్యలు ఉన్నాయి. అదే సమయంలో ఆర్ధిక అవకాశాలు కోల్పోయిన సంస్థలకు ప్రధానంగా చిన్న, మధ్యతరహా సంస్థలకు ఆదాయపు పన్ను, జీఎస్టీ , కస్టమ్స్ , ఆర్ధిక సేవలు మరియు కార్పొరేట్ వ్యవహారాలకు సంబంధించి చట్టబద్ధంగా, ప్రభుత్వ నియంత్రణకు లోబడి నిర్వర్తించవలసిన కర్తవ్యాల విషయంలో ప్రభుత్వం వారికి వెసులుబాటు కల్పించడమే కాక కొన్ని రాయితీలు కూడా ఇచ్చిందని శ్రీమతి సీతారామన్ వెల్లడించారు. ఈ విషయంలో కేంద్ర బ్యాంకు కూడా సర్దుబాటుకు అనువైన రీతిలో వ్యవహరించిందన్నారు. మార్కెట్లో చంచలత్వం లేకుండా రెగ్యులేటర్లు చర్యలు తీసుకుంటున్నారు. రానున్న రోజుల్లో మానవతా సహాయం మరియు ఆర్ధిక ఉద్దీపన ద్వారా భాగస్వామ్య పక్షాలతో కలిసి అదనపు సహాయం అందించేందుకు ప్రభుత్వం విస్తారంగా కృషిచేస్తోంది.
విశ్వ సమాజంలో బాధ్యతగల పౌరులుగా మన దేశం అవసరంలో ఉన్న దేశాలకు మందులను సరఫరా చేస్తోందని, పరిస్థితి ఎదురైతే మున్ముందు మరిన్ని దేశాలకు కూడా సరఫరా చేస్తామని ఆమె అన్నారు. ఫాస్ట్ ట్రాక్ కోవిడ్ -19 రెస్పాన్స్ ఫెసిలిటీ ఏర్పాటు విషయంలో సత్వరం స్పందించి సమర్ధవంతమైన చర్యలు తీసుకున్నందుకు ఆమె ప్రపంచ బ్యాంకు బృందాన్ని అభినందించారు.
ప్రధాన మంత్రి కార్యాలయం
జపాన్ పూర్వ ప్రధాని శ్రీ శింజో ఆబే కు ప్రభుత్వ లాంఛనాల తో జరిగిన అంత్యక్రియలలో పాలుపంచుకొన్న ప్రధాన మంత్రి
జపాన్ పూర్వ ప్రధాని శ్రీ శింజో ఆబే కు ప్రభుత్వ లాంఛనాల తో టోక్యో లోని నిప్పోన్ బుడోకన్ లో జరిగిన అంత్యక్రియల కార్యక్రమాని కి ప్రధాన మంత్రి శ్రీ నరేంద్ర మోదీ హాజరు అయ్యారు. ఇరవై కి పైగా దేశాధినేతలు / ప్రభుత్వాధినేతలు సహా వంద కు పైగా దేశాల నుండి విచ్చేసిన ప్రతినిధులు ఈ కార్యక్రమం లో పాలుపంచుకొన్నారు.
ప్రధాన మంత్రి ఒక ప్రియమైన మిత్రునిగా మరియు భారతదేశం-జపాన్ భాగస్వామ్యాని కి ఒక గొప్ప విజేత గా భావించిన పూర్వ ప్రధాని శ్రీ ఆబే యొక్క స్మృతి ని ఆదరించడం జరిగింది.
ప్రభుత్వ లాంఛనాల తో అంత్యక్రియలు జరిగిన అనంతరం, దివంగత ప్రధాని శ్రీ ఆబే యొక్క జీవన భాగస్వామి శ్రీమతి ఆకె ఆబే తో అకాసాకా పాలెస్ లో ప్రధాన మంత్రి భేటీ అయ్యారు. శ్రీమతి ఆబే కు తన హృదయ పూర్వక సంతాపాన్ని ప్రధాన మంత్రి శ్రీ నరేంద్ర మోదీ వ్యక్తం చేశారు. పూర్వ ప్రధాని శ్రీ ఆబే తో తనకు ఉన్న ఆత్మీయ బంధాన్ని గురించి, భారతదేశం-జపాన్ సంబంధాల ను కొత్త శిఖరాల కు చేర్చడం లో శ్రీ ఆబే అందించినటువంటి గణనీయమైన తోడ్పాటు ను శ్రీ నరేంద్ర మోదీ గుర్తు కు తెచ్చుకొన్నారు. ఆ తరువాత ప్రధాని శ్రీ కిశిదా కు తన సంతాపాన్ని మరో మారు వ్యక్తం చేయడం కోసం ఆయన తో కూడా ప్రధాన మంత్రి కాసేపు సమావేశమయ్యారు
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
4జి మొబైల్ సర్వీసులు చేరుకోనటువంటి గ్రామాల కు 26,316 కోట్ల రూపాయల మొత్తం వ్యయం తో ఆ విధమైనసేవల ను సమకూర్చడాని కి లక్షించిన ఒక ప్రాజెక్టు కు ఆమోదం తెలిపిన మంత్రిమండలి
ప్రజలు అందరికీ డిజిటల్ సేవల లభ్యం అయ్యేటట్లు చూడడం మరియు సంధానాన్ని సమకూర్చడం అనేవి ప్రభుత్వం యొక్క ‘అంత్యోదయ’ దృష్టికోణం లో ఒక అంతర్భాగం గా ఉన్నాయి. అయిదు రాష్ట్రాల లో 44 ఆకాంక్షభరిత జిల్లాల లో 7,287 గ్రామాల కు- ఏయే గ్రామాలైతే 4జి మొబైల్ సర్వీసుల కు నోచుకోలేదో - అటువంటి గ్రామాల కు ఆ యొక్క సేవల ను అందించడం కోసం ఉద్దేశించిన ఒక ప్రాజెక్టు కు ప్రభుత్వం కిందటి సంవత్సరం లో ఆమోదాన్ని తెలిపింది.
ప్రధాన మంత్రి శ్రీ నరేంద్ర మోదీ 2021వ సంవత్సరం లో స్వాతంత్య్ర దినం నాడు ఇచ్చిన ప్రసంగం లో, ప్రభుత్వ పథకాలు దేశం లో అందరికీ చేరాలి అంటూ పిలుపును ఇచ్చారు. దేశవ్యాప్తం గా 4జి మొబైల్ సర్వీసులు ఇప్పటికీ చేరని అటువంటి గ్రామాల కు ఆ తరహా సేవల ను అందించడానికని మొత్తం 26,316 కోట్ల రూపాయలు వ్యయం అయ్యే ఒక ప్రాజెక్టు ను కేంద్ర మంత్రిమండలి ఈ రోజు న ఆమోదించింది.
ఈ ప్రాజెక్టు సుదూర ప్రాంతాల లో మరియు దుర్గమ ప్రాంతాల లో 24,680 గ్రామాల కు 4జి మొబైల్ సర్వీసుల ను- వేటికయితే ఆ ప్రాంతాలు ఇంత వరకు నోచుకోలేదో- అందుబాటు లోకి తీసుకు రానుంది. పునరావాసం, సరికొత్త ఆవాసాలు, ప్రస్తుత ఆపరేటర్ లు అందిస్తున్న సేవల ఉపసంహరణ అనే కారణాల తో 20 శాతం గ్రామాల ను అదనం గా చేర్చుకొనేందుకు ఈ ప్రాజెక్టు లో వీలు ఉంది. దీనికి అదనం గా, కేవలం 2జి/3జి సంధాన సదుపాయాన్ని కలిగివున్నటువంటి 6,279 గ్రామాల ను 4జి కనెక్టివిటీ కి ఉన్నతీకరించడం జరుగుతుంది.
ఈ ప్రాజెక్టు నుఆత్మనిర్భర్ భారత్ యొక్క 4జి టెక్నాలజీ స్టాక్ ను వినియోగించుకొంటూ బిఎస్ఎన్ఎల్ అమలుపరుస్తుంది. మరి దీనికి అయ్యే డబ్బు ను యూనివర్సల్ సర్వీస్ ఆబ్లిగేశన్ ఫండ్ నుంచి వెచ్చించడం జరుగుతుంది. ఈ ప్రాజెక్టు కు అయ్యే 26,316 కోట్ల రూపాయల వ్యయం లో మూలధనం రూపేణా చేసే ఖర్చు తో పాటు గా 5 సంవత్సరాల పాటు కార్యకలాపాల నిర్వహణ సంబంధిత వ్యయం కూడా కలిసి ఉంటుంది.
బిఎస్ఎన్ఎల్ ఇప్పటికే ఆత్మనిర్భర్ భారత్ తాలూకు 4జి టెక్నాలజీ స్టాక్ ను రంగం లో మోహరించే ప్రక్రియ లో తలమునకలు గా ఉంది; ఈ 4జి టెక్నాలజీ స్టాక్ నే ఈ ప్రాజెక్టు లో కూడాను మోహరించడం జరుగుతుంది.
గ్రామీణ ప్రాంతాల లో మొబైల్ కనెక్టివిటీ ని సమకూర్చాలి అనే ప్రభుత్వ దార్శనికత బాట లో ఈ ప్రాజెక్టు ఒక మహత్వపూర్ణమైనటువంటి అడుగు గా ఉంది అని చెప్పాలి. ఈ ప్రాజెక్టు మొబైల్ బ్రాడ్ బ్యాండ్ ద్వారా బ్యాంకింగ్ సేవలు, ఇ-గవర్నెన్స్ సర్వీసులు, టెలి-మెడిసిన్, టెలి-ఎడ్యుకేశన్ మొదలైన సేవల ను అందజేయడం తో పాటు ఉపాధి అవకాశాల ను సృష్టించడాన్ని కూడా ప్రోత్సహిస్తుంది.
వాణిజ్యం, పరిశ్రమల మంత్రిత్వ శాఖ
మహమ్మారి సమయంలో ఎగుమతులను ప్రోత్సహించే చర్యలు
2020, మార్చి నెల నుండి, కోవిడ్-19 మహమ్మారి సమయంలో, ఎగుమతిదారులు ఎదుర్కొంటున్న ఇబ్బందులు, సమస్యలను మరియు మహమ్మారి సమయంలో ఎగుమతులను ప్రోత్సహించే మార్గాలను చర్చించడానికి ఎగుమతి ప్రోత్సాహక మండళ్ళు , వాణిజ్య మరియు పరిశ్రమల మండళ్ళు, వివిధ పరిశ్రమలు చెందిన సంస్థలు, సంఘాలతో తరచూ సమావేశాలు జరిగాయి. వారు లేవనెత్తిన సమస్యలను తొందరగా పరిష్కరించడానికి, సంబంధిత మంత్రిత్వ శాఖలు, విభాగాలు చర్యలు తీసుకున్నాయి.
ఎగుమతులను పెంపొందించడానికి ప్రభుత్వం ఈ క్రింద పేర్కొన్న కీలక చర్యలు తీసుకుంది :
i. విదేశీ వాణిజ్య విధానం  యొక్క చెల్లుబాటు ఒక సంవత్సరం అంటే 31-3-2021 వరకు పొడిగించబడింది. కోవిడ్-19 కారణంగా మంజూరు చేసిన సడలింపులు మరియు కాలపరిమితులు పొడిగించబడ్డాయి.
ii. విదేశీ వాణిజ్య విధానం  కింద అడ్వాన్స్ ఆథరైజేషన్స్ అండ్ ఎక్స్పోర్ట్ ప్రమోషన్ క్యాపిటల్ గూడ్స్  అధికారాలకు సంబంధించి ఎగుమతి బాధ్యత కాలం పొడిగింపు; ఎగుమతి ఆధారిత యూనిట్ల లెటర్ ఆఫ్ పర్మిషన్లు  / లెటర్ ఆఫ్ ఇంటెంట్స్ , సెజ్ యూనిట్లకు వివిధ సడలింపులు వాటిని క్రియాత్మకంగా మార్చడానికి మరియు వాణిజ్య పరిష్కార పరిశోధనల విధానాలను సరళీకృతం చేయడం;
iii. షిప్మెంట్ కి ముందూ, తర్వాత, రూపాయి ఎగుమతి క్రెడిట్పై వడ్డీ సమీకరణ పథకాన్ని ఒక సంవత్సరం పొడిగించారు, అంటే 31-3-2022 వరకు.
iv. ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ  ఉత్పాదకతతో కూడిన ప్రోత్సాహక పథకం  మరియు కీలకమైన ప్రారంభ వస్తువులు  / డ్రగ్ ఇంటర్మీడియట్స్ మరియు యాక్టివ్ ఫార్మాస్యూటికల్ మొదలైన ప్రోత్సాహకాలను వివిధ మంత్రిత్వ శాఖలు కల్పిస్తున్నాయి. API లు).
v. వాణిజ్యాన్ని సులభతరం చేయడానికి మరియు ఎగుమతిదారుల స్వేచ్ఛా వాణిజ్య ఒప్పందాల వినియోగాన్ని పెంచడానికి సర్టిఫికేట్ ఆఫ్ ఆరిజిన్ జారీ చేయడం కోసం కామన్ డిజిటల్ ప్లాట్ఫాం ప్రారంభించబడింది.
vi. వ్యవసాయం, ఉద్యానవన, పశుసంవర్ధక, మత్స్య, ఆహార ప్రాసెసింగ్ రంగాలకు సంబంధించిన వ్యవసాయ ఎగుమతులకు ప్రేరణనిచ్చే సమగ్ర “వ్యవసాయ ఎగుమతి విధానం” అమలులో ఉంది.
vii. 12 అత్యుత్తమ సేవా రంగాల కోసం నిర్దిష్ట కార్యాచరణ ప్రణాళికలను అనుసరించడం ద్వారా సేవల ఎగుమతులను ప్రోత్సహించడం మరియు వైవిధ్యపరచడం.
viii. జిల్లాలో ఎగుమతి సామర్థ్యాలతో ఉత్పత్తులను గుర్తించడం, ఈ ఉత్పత్తులను ఎగుమతి చేయడానికి ఉన్న అడ్డంకులను పరిష్కరించడం, స్థానిక ఎగుమతిదారులు / తయారీదారులకు జిల్లాలో ప్రోత్సాహంచి, ఉపాధి కల్పించడం ద్వారా జిల్లాలను ఎగుమతి కేంద్రాలుగా ప్రోత్సహించడం.
ix. వస్తువులు, సేవలు మరియు నైపుణ్యం కోసం తప్పనిసరి సాంకేతిక ప్రమాణాలను స్వీకరించడానికి / అమలు చేయడానికి పర్యావరణ వ్యవస్థను బలోపేతం చేయడం.
x. మన వాణిజ్యం, పర్యాటక రంగం, సాంకేతిక పరిజ్ఞానం మరియు పెట్టుబడి లక్ష్యాలను ప్రోత్సహించే దిశగా విదేశాలలో భారత రాయబార కార్యాలయాలను శక్తివంతం చేయడం జరిగింది.
xi. వివిధ బ్యాంకింగ్ మరియు ఆర్థిక రంగాల సహాయక చర్యల ద్వారా, ముఖ్యంగా సూక్ష్మ, చిన్న, మధ్యతరహా సంస్థలు  లతో సహా దేశీయ పరిశ్రమలకు మద్దతు ఇస్తున్నట్లు ప్యాకేజీ ప్రకటించింది, ఇవి ఎగుమతుల్లో ప్రధాన వాటాను కలిగి ఉన్నాయి.
కేంద్ర వాణిజ్య, పరిశ్రమల శాఖ మంత్రి శ్రీ పీయూష్ గోయల్ ఈ రోజు రాజ్యసభలో లిఖితపూర్వకంగా సమర్పించిన సమాధానంలో ఈ సమాచారాన్ని తెలియజేశారు.
కేంద్ర మంత్రివర్గ సచివాలయం
సాధికార "టెక్నాలజీ గ్రూపు" ఏర్పాటు కు ఆమోదం తెలిపిన మంత్రిమండలి
సాధికార "టెక్నాలజీ గ్రూపు’’ ను ఏర్పాటు చేయడానికి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
వివరణ
ప్రభుత్వ ప్రిన్సిపల్ అడ్వైజర్ అధ్యక్షత న 12 మంది సభ్యుల టెక్నాలజీ గ్రూపు ఏర్పాటు కు మంత్రిమండలి అనుమతిచ్చింది. ఆధునిక టెక్నాలజీల పై సకాలం లో సరైన విధాన పరమైన సలహాల ను ఇవ్వడం ఈ గ్రూపు యొక్క ప్రధాన బాధ్యత. టెక్నాలజీ మాపింగ్, టెక్నాలజీ ఉత్పత్తు లు, జాతీయ ప్రయోగశాలలు- ప్రభుత్వ ఆర్ & డి కేంద్రాల లో తయారుచేసిన ద్వంద్వ టెక్నాలజీ ల వాణిజ్యీకరణ, కొన్ని ప్రధాన టెక్నాలజీల ను దేశీయంగానే రూపొందించడం, టెక్నాలజీ అభివృద్ధి కి అవసరమైన ఆర్ & డి కార్యక్రమాల ఎంపిక లో కూడా ఈ గ్రూపు సహకారాన్ని అందిస్తుంది.
ప్రధాన ప్రభావం
ఆ టెక్నాలజీ గ్రూపు :-
ఎ. టెక్నాలజీ సరఫరా, టెక్నాలజీ సేకరణ వ్యూహాలు అభివృద్ధి చేయడానికి వీలుగా అత్యుత్తమ సలహాలు ఇస్తుంది.
బి. విధానం, వర్థమాన టెక్నాలజీ ల వినియోగం పై స్వంత టెక్నాలజీ ల అభివృద్ధి చేస్తుంది.
సి. ప్రభుత్వ రంగ సంస్థ లు, జాతీయ ప్రయోగ శాల లు, పరిశోధన సంస్థ లు అభివృద్ధి పరచే/ అభివృద్ధి పరచిన టెక్నాలజీ ల మనుగడ కు తగ్గ చర్యలు అమలయ్యేటట్టు చూస్తుంది.
అమలు వ్యూహం మరియు లక్ష్యాలు
టెక్నాలజీ గ్రూపు పని కి కీలకమైనటువంటి మూడు స్తంభాల లో :
- విధానపరమైన మద్దతు;
- సమీకరణ కు అవసరమైన మద్దతు; మరియు
- పరిశోధన, అభివృద్ధి ప్రతిపాదనల కు తోడ్పాటు లు
ఉన్నాయి.
టెక్నాలజీ గ్రూపు ఈ క్రింది కార్యాలకు పూచీ పడుతుంది :-
అన్ని రంగాల లో ఆర్థికాభివృద్ధి, దేశీయ పరిశ్రమ స్థిరమైన అభివృద్ధి కి దారి తీసే ఆధునిక సాంకేతికత లు రూపొందించడానికి అవసరమైన, సమర్థవంతమైన విధానాలు, వ్యూహాల రూపకల్పన;
- అన్ని రంగాల లో వర్థమాన సాంకేతికతల పై పరిశోధన కు అవసరమైన ప్రాధాన్యాలు, వ్యూహాల పై ప్రభుత్వాని కి సలహాలు అందించడం;
- దేశ వ్యాప్తం గా అందుబాటు లో ఉన్న, అభివృద్ధి చేయనున్న టెక్నాలజీ లు, టెక్నాలజీ ఉత్పత్తుల మ్యాపింగ్ ఎప్పటికప్పుడు నవీకరించడం, నిర్వహణ;
- ఎంపిక చేసిన ప్రధాన టెక్నాలజీ లు దేశీయంగానే తయారు చేసేందుకు అవసరమైన ప్రణాళిక రూపకల్పన;
- టెక్నాలజీ సరఫరాదారు, సమీకరణ వ్యూహాల పై ప్రభుత్వాని కి అవసరమైన సలహా ఇవ్వడం;
- డేటా సైన్స్, కృత్రిమ మేథ ల వంటి వర్థమాన టెక్నాలజీ ల వినియోగం, విధానాల పై సొంత నైపుణ్యాలు అభివృద్ధి చేసుకొనేందుకు అన్ని మంత్రిత్వ శాఖ లు, ప్రభుత్వ శాఖ లు, రాష్ట్ర ప్రభుత్వాల ను ప్రోత్సహించడం, ఆయా విభాగాల లో శిక్షణ, సామర్థ్యాల అభివృద్ధి కి సహకరించడం;
- విశ్వవిద్యాలయాలు, పరిశోధన సంస్థల తో సహకార, పరిశోధన భాగస్వామ్యాల ను ఏర్పాటు చేసుకోవడం ద్వారా ప్రభుత్వ రంగ సంస్థ లు, ప్రయోగశాల లు సుస్థిరమైన అభివృద్ధి ని సాధించేందుకు అవసరమైన విధానాల రూపకల్పన; మరియు
- పరిశోధన, అభివృద్ధి ప్రతిపాదనల కు అవసరం అయిన ప్రమాణాల మరియు ఉమ్మడి పదజాలం రూపకల్పన.
పూర్వరంగం
టెక్నాలజీ రంగం లో ప్రధానమైన అయిదు అంశాలు: ఎ. టెక్నాలజీ అభివృద్ధి కి పటిష్ఠమైన కేంద్రాల ఏర్పాటు విధానం; బి. పారిశ్రామికాభివృద్ధి సంపూర్ణంగా ఉండేందుకు దోహద పడే విధంగా అభివృద్ధి చేయవలసిన, అమలుపరుస్తున్న టెక్నాలజీల కు ప్రమాణాల నిర్దేశం. సి. పూర్తి స్థాయి లో వాణిజ్యీకరణ చేయని టెక్నాలజీ ల ద్వంద్వ వినియోగం డి. టెక్నాలజీ అభివృద్ధి ప్రయత్నాల తో అనుసంధానం కాని ఆర్ & డి కార్యక్రమాలు చేపట్టడం. ఇ. సమాజానికి, పారిశ్రామిక రంగం వినియోగానికి కూడా ప్రధానం అయిన టెక్నాలజీల మ్యాపింగ్. పైన పేర్కొన్న సమస్యల ను పరిష్కరించడం లో ఒక ప్రయత్నమే టెక్నాలజీ గ్రూపు ఏర్పాటు.(Visitor Counter : 71
ఉక్కు మంత్రిత్వ శాఖ
జులై 2023లో రికార్డు స్థాయి ఉత్పత్తి, విక్రయాలను సాధించిన ఎంఒఐఎల్
భారత్లో మాంగనీస్ ధాతువు అతిపెద్ద ఉత్పత్తిదారు అయిన ఎంఒఐఎల్ లిమిటెడ్, దానిని ప్రారంభించిన నాటి నుంచి జులై మాసంలో అత్యుత్తమ పనితీరును నమోదు చేసింది.గత ఏడాది ఇదే కాలంతో పోలిస్తే 71% వృద్ధిని నమోదు చేస్తూ జులై 2023లో కంపెనీ 1.20 లక్షల టన్నుల మాంగనీసును ఉత్పత్తి చేసింది. తన చరిత్రలో ఎంఒఐఎల్ జులై మాసంలో చేసిన ఉత్పత్తిలో ఇది అత్యధికం.
అంతేకాకుండా, 2023 జులై మాసంలో 0.94 లక్షల టన్నుల అత్యుత్తమ విక్రయాలను నమోదు చేసి, గత ఏడాదితో పోలిస్తే 69% ఆకట్టుకునే వృద్ధిని సాధించింది. దేశీయ, అంతర్జాతీయ మార్కెట్లలో బలమైన మాంగనీస్ ధాతువుకు గల డిమాండ్ను విక్రయాలు ప్రతిఫలిస్తున్నాయి.
ప్రధాన మంత్రి కార్యాలయం
‘మన్ కీ బాత్’ నుగురించి కేంద్ర మంత్రి శ్రీ అనురాగ్ ఠాకుర్ వ్రాసిన వ్యాసాన్ని శేర్ చేసినప్రధాన మంత్రి
‘ ‘మన్ కీ బాత్’  కార్యక్రమం 100వ ఎపిసోడ్ కు చేరుకొంటున్న క్రమం లో, ఆ కార్యక్రమం దేశవ్యాప్తం గా ప్రజా స్పందన ను రేకెత్తించింది’ అనే శీర్షిక తో కేంద్ర మంత్రి శ్రీ అనురాగ్ ఠాకుర్ వ్రాసిన వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
సమాచార, ప్రసార శాఖ మరియు యువజన వ్యవహారాలు, ఇంకా క్రీడల శాఖ కేంద్ర మంత్రి ట్వీట్ కు ప్రధాన మంత్రి ప్రతిస్పందిస్తూ -
‘‘#MannKiBaat ఏ విధం గా తన విషయాల పరం గా మరియు ప్రజల తోను, యావత్తు సమాజం తోను సంభాషించేందుకు ఒక వినూత్నమైనటువంటి సాధనం గా ఉన్నదీ కేంద్ర మంత్రి శ్రీ @ianuragthakur వివరించారు.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 అప్డేట్
కోవిడ్ -19 వాక్సినేషన్లో ఇండియా మరో మైలురాయిని దాటింది. మొత్తం కోవిడ్ వాక్సినేషన్లలో ఇండియా అమెరికాను దాటిపోయింది.
(ఇప్పటివరకు దేశవ్యాప్తంగా 32.36 కోట్లమందికి వాక్సిన్లు వేశారు.
ఇండియాలో గత 24 గంటలలో 46.148 కొత్త కేసులు నమోదయ్యాయి.
ఇండియాలో క్రియాశీల కోవిడ్ కేసుల సంఖ్య 5,72,994 కు పడిపోయింది.
క్రియాశీల కేసుల సంఖ్య మొత్తం కేసులలో 1.89 శాతం
దేశంలో ఇప్పటివరకు 2,93,09,607 మంది కోవిడ్ నుంచి కోలుకున్నారు.
గత 24 గంటలలో 58,578 మంది పేషెంట్లు కోవిడ్ నుంచి కోలుకున్నారు.
రోజువారి కోవిడ్ నుంచి కోలుకున్న కేసులు వరుసగా 46 వ రోజు కూడా కోవిడ్ పాజిటివ్ కేసుల కన్నా ఎక్కువే ఉన్నాయి.
కోవిడ్ నుంచి కోలుకున్న వారిశాతం 96.80 శాతానికి చేరింది.
వారపు పాజిటివిటీ రేటు 5 శాతం కంటే తక్కువగానే ఉంది. ప్రస్తుతం ఇది 2.81 శాతం
రోజువారి పాజిటివిటి రేటు 2.94 శాతం వద్ద ఉంది. వరుసగా 21 వ రోజు కూడా ఇది 5 శాతం కన్న తక్కువగానే ఉంది.
దేశంలో కోవిడ్ పరీక్షల సంఖ్య గణనీయంగా పెంచారు. ఇప్పటివరకు మొత్తం 40.63 కోట్ల మందికి కోవిడ్ పరీక్షలు నిర్వహించారు.
ప్రధాన మంత్రి కార్యాలయం
జాతీయ విజ్ఞాన శాస్త్ర దినం నాడు శాస్త్రవేత్త లకు అభినందన లు తెలిపిన ప్రధాన మంత్రి
జాతీయ విజ్ఞాన శాస్త్ర దినం సందర్భం లో శాస్త్రవేత్తల కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
‘‘జాతీయ విజ్ఞాన శాస్త్ర దినం మన శాస్త్రవేత్తల ప్రతిభ కు మరియు దృఢ దీక్ష కు ప్రణామం అర్పించేటటువంటి ఒక సందర్భం. వారి లోని నూతన ఆవిష్కరణ సంబంధిత ఉత్సాహం మరియు మార్గదర్శక స్ఫూర్తి తో నిండినటువంటి పరిశోధన లు భారతదేశాని కే కాకుండా ప్రపంచాని కి కూడా సహాయకారి గా నిలచాయి. భారతదేశ విజ్ఞాన శాస్త్ర రంగం వర్ధిల్లుగాక; మరి, మన యువ మస్తిష్కాలు విజ్ఞాన శాస్త్రం అంటే మరింత ఎక్కువ కుతూహలాన్ని పెంపొందించుకొనుగాక.
మా వంతు గా, భారత ప్రభుత్వం దేశం లో వినూత్న ఆవిష్కరణలకు, పరిశోధనల కు మరింత ఉత్తమమైనటువంటి వాతావరణాన్ని ఏర్పరచడం కోసం అసంఖ్యాక ప్రయత్నాల ను చేస్తున్నది. ఈ సంవత్సరం ఆరంభం లో ఇండియన్ సైన్స్ కాంగ్రెస్ ను నిర్వహించిన తరుణం లో విజ్ఞాన శాస్త్రాని కి సంబంధించిన అంశాల ను గురించి నేను మాట్లాడాను. అవే విషయాల ను మీతో మరొక్క మారు పంచుకొంటున్నాను’’ అని ఒక సందేశం లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
జబల్పూర్లో పురాతన మెట్ల బావి పునరుద్ధరణపై ప్రధానమంత్రి ప్రశంస
జబల్పూర్లో జల సంరక్షణ దిశగా స్థానికులు చేస్తున్న కృషిని ప్రధానమంత్రి శ్రీ నరేంద్ర మోదీ ప్రశంసించారు. ఇందులో భాగంగా అక్కడి పురాతన మెట్ల బావిని ప్రజలు పునరుద్ధరించడంపై ఆయన అభినందనలు తెలిపారు.
దీనిపై లోక్సభ సభ్యుడు శ్రీ రాకేష్ సింగ్ ట్వీట్కు ప్రతిస్పందనగా పంపిన సందేశంలో:
“ఇది ఎంతయినా అభినందించదగిన కృషి! జల సంరక్షణలో జబల్పూర్ ప్రజా భాగస్వామ్యం దేశవ్యాప్తంగా ప్రతి ఒక్కరికీ స్ఫూర్తిదాయకం” అని ప్రధానమంత్రి పేర్కొన్నారు.
(
PIB Headquarters
పత్రికా సమాచార కార్యాలయం అదనపు డైరక్టర్ జనరల్ గా శ్రీ మారియప్పన్
పత్రికా సమాచార కార్యాలయం అదనపు డైరక్టర్ జనరల్ గా మరియు సమాచార, ప్రసార మంత్రిత్వ శాఖ తెలంగాణా ప్రాంత అడిషనల్ డైరక్టర్ జనరల్ గా శ్రీ ఇ. మారియప్పన్ పదవీ బాధ్యతలు స్వీకరించారు. తిరువనంతపురం పత్రికా సమాచార కార్యాలయ అదనపు డైరక్టరు గా పని చేస్తున్న శ్రీ మారియప్పన్ బదిలీ పై హైదరాబాద్ వచ్చారు. శ్రీ మారియప్పన్ ‘రిజిస్ట్రార్ ఆఫ్ న్యూస్ పేపర్ ఫర్ ఇండియా’ హైదరాబాద్ కార్యాలయ అదనపు ప్రెస్ రిజిస్ట్రార్ గా కుడా వ్యవహరిస్తారు. అంతే కాకుండా సమాచార, ప్రసార మంత్రిత్వ శాఖలో నూతనంగా ఏర్పాటు చేసిన ‘రీజినల్ అవుట్ రీచ్ బ్యూరో’ కు అధిపతిగా కుడా వ్యవహరిస్తారు. ‘క్షేత్ర ప్రచార విభాగం, దృశ్య, ప్రకటనల విభాగం, గేయ, నాటక విభాగాల’ను కలిపి రీజినల్ అవుట్ రీచ్ బ్యురో గా పేరు మార్చారు. ‘కేంద్ర ప్రభుత్వ ప్రచురణల విభాగం’ కుడా అడిషనల్ డైరక్టర్ జనరల్ పరిధిలో పని చేస్తుంది. సమాచార, ప్రసార మంత్రిత్వ శాఖలో సీనియర్ అధికారిగా పలు హోదాల్లో శ్రీ మారియప్పన్ పని చేశారు. హైదరాబాద్ లోని పత్రికా సమాచార కార్యాలయం ‘రిజిస్ట్రార్ ఆఫ్ న్యూస్ పేపర్ ఫర్ ఇండియా’గా కూడా పని చేస్తుందని, పత్రికల సర్క్యులేషన్ వెరిఫికేషన్ హైదరాబాద్ కార్యాలయం చేపడుతుందని, ఇక నుండి డిల్లీ వెళ్ళాల్సిన అవసరం లేదని శ్రీ మారియప్పన్ ఈ సందర్భంగా తెలిపారు. న్యూస్ ప్రింట్ కావాల్సిన వారు సెల్ఫ్ డిక్లరేషన్ దరఖాస్తు ఇక్కడే ఇవ్వాల్సి ఉంటుందని అయన తెలిపారు. అదే విధంగా డి.ఎ.వి.పి రెగ్యులారటీ దరఖాస్తులు కుడా హైదరాబాద్ పత్రికా సమాచార కార్యాలయంలో ప్రతి నెల 15వ తేదీ లోపు దరఖాస్తు చేయాల్సి ఉంటుందని శ్రీ మారియప్పన్ తెలిపారు.